hotchpotch/miracl-hf-unified huggingface dataset:
बोको हराम
बोको हराम नाइजीरिया में स्थित एक संगठन है, जिसका आतंक उत्तरी अफ्रीका के देशों में है। इस संगठन को इस्लामिक स्टेट्स ऑफ वेस्ट अफ्रीका प्रांर्विस (आइएसडब्लूएपी) के नाम से भी जाना जाता है। चाड और कैमरुन देश भी इसके निशाने पर आ चुके है।१८/०२/२०१८ की रिपोर्ट के अनुसार आत्मघाती हमलावरों ने नाइजीरिया के राज्य बोर्नो के शहर मीदुगुरी के स्थानीय बाज़ार में लोगों के बीच स्वयं को धमाके से उड़ा दिया। एक के बाद दूसरे तीन आत्मघाती हमलों से क्षेत्र थर्रा उठा और लोग चीख़ व पुकार करने लगे, धमाकों के बाद मार्केट में भगदड़ मच गयी और लोग जान बचाने के लिए सुरक्षित ठिकानों की तलाश में लग गये।
बोर्नो राज्य के पुलिस प्रमुख ने मीडिया को बताया कि यह हमले भीडभाड़ वाले मछली बाज़ार में हुए जो कि मीदुगुरी के उपनगर में स्थित है जिसमें 22 लोग हताहत और 28 घायल हो गये। चिकित्या सूत्रों का कहना है कि घायलों की संख्या 70 से अधिक है जिनमें तीन हमलावर पुरुष भी शामिल हैं और निसंदेह यह हमले बोको हराम की ओर से किए गये।
नाइजीरिया की सेना और पुलिस की ओर से 2009 में कट्टरपंथी संगठन बोको हराम के विरुद्ध आप्रेशन शुरु किया गया और इस दौरान अब तक 20 हज़ार लोग मारे गये और 26 लाख बेघर हो चुके हैं।
यह आत्मघाती हमले ऐसे समय में किए गये हैं कि जब आतंकवादी संगठन बोको हराम के सैकड़ों आतंकियों को ट्राएल के लिए सिविलियन कोर्ट में पेश किया गया है।
वर्ष 2014 में इस संगठन ने अपने हमलो में दोगनी वृध्दी की इसकी बढ़ती शक्ति का आंकडा इसी से लगाया जा सकता है कि आतंकी घटनाओँ में मरने वाले लोगो की संख्या के लिहाज से वर्ष 2013 में नाइजीरिया पांचवें स्थान पर था, लेकिन वर्ष 2014 में यह दूसरे स्थान पर पहुंच गया। अन्य आंतकी संगठनो से प्रशिक्षण मिलने के बाद समूह ने विस्फोटको और बमोँ का इस्तेमाल भी शुरु कर दिया, बैसे मशीनगनो के इस्तेमाल से सामूहिक कत्लेआम इसकी विशिष्ट पहचान रही है। इंस्टीट्युट फार इकोनामिक एंड पीस द्वारा जारी वैश्विक आतंवाद सुचकांक के आनुसार वर्ष 2014 में आईएसआईएस ने 11.872 लोग हताहत किये जबकी दुसरे स्थाध पर रहा बोको हराम संगठन ने 8386 लोगो की हत्या की जिसमें बच्चे तथा वृध्द और युवा सम्मिलित है
पोलैंड में संस्कृत
पोलैंड में 2002 से 2014 के बीच नौ संस्कृत भाषा की 9 कार्यशालाएँ आयोजित की गई हैं जो कि सफल रही हैं।
संस्कृत भाषा से रुचि और इसके ठीक तौर पर अध्ययन के लिए पोलैंड के विद्यार्थी भारत के शिक्षा संस्थाओं में प्रवेश प्राप्त कर रहे हैं।
पोलैंड के नागरिकों की संस्कृत भाषा में रुचि का मुख्य कारण कई शब्दों का पोलिश भाषा और संस्कृत में समान होना है।
नीलचक्री ऑक्टोपस
नीलचक्री ऑक्टोपस (Blue-ringed octopus) तीन या चार ऑक्टोपस (अष्टबाहु) जातियों का एक समूह है जो हिन्द व प्रशांत महासागर में रहते हैं। इनके शरीर पर पीली त्वचा पर काले और नीले रंग के छल्ले बने होते हैं जिनके बीच भूरा रंग होता है। उत्तेजित होने पर बीच का भूरा रंग गाढ़ा हो जाता है और छल्ले जगमगाते हुए लगते हैं। नीलचक्री ऑक्टोपस १२ से २० सेमी (५ से ८ इंच) के आकार के होते हैं। अपने छोटे आकार और निर्मल स्वभाव के बावजूद यह बहुत ही विषैले होते हैं और मनुष्यों को इनसे बहुत ही सावधानी बरतने की चेतावनी दी जाती है। इनका प्रमुख ग्रास केकड़े और झींगे होते हैं।
भारतीय नदी अन्तराबन्धन
नदी जोड़ो परियोजना एक बड़े पैमाने पर प्रस्तावित सिविल इंजीनियरिंग परियोजना है, जिसका उद्देश्य भारतीय नदियों को जलाशयों और नहरों के माध्यम से आपस में जोड़ना है। जिससे भारत के कुछ हिस्सों में लगातार बाढ़ या पानी की कमी की समस्या को दूर किया जा सकता है।
इस परियोजना को तीन भागों में विभाजित किया गया है: उत्तर हिमालयी नदी जोडो घटक; दक्षिणी प्रायद्वीपीय घटक और 2005 से शुरू, अंतरराज्यीय नदी जोडो घटक। परियोजना को जल संसाधन मंत्रालय के अन्तर्गत भारत के राष्ट्रीय जल विकास प्राधिकरण (एनडब्ल्यूडीए) द्वारा प्रबंधित किया जा रहा है। एनडब्ल्यूडीए ने हिमालयी घटक की 14 परियोजनाओं, प्रायद्वीपीय घटक की 16 परियोजनाएं, और 37 अंतरराज्यीय नदी जोड़ने परियोजनाओं पर अध्ययन कर रिपोर्ट तैयार किया है।
भारत में औसत वर्षा करीब 4,000 अरब घन मीटर है, लेकिन भारत की अधिकांश वर्षा 4 महीने की अवधि - जून से सितंबर (मानसून) के बीच होती है। हालांकि, देश भर में वर्षण समान नहीं है, पूर्व और उत्तरी में अधिक बारिश होती है, जबकि पश्चिम और दक्षिण में कम बारिश होती है। भारत में कई बार अतिरिक्त मानसून और बाढ़ के वर्ष, और इसके बाद औसत या देर से मॉनसून के साथ सूखा कि स्थिति भी देखने को मिलती है। इस भौगोलिक और समय के विचरण में प्राकृतिक पानी की उपलब्धता बनाम सिंचाई, पेय और औद्योगिक गतिविधि हेतु जल की वार्षिक मांग के बीच, मांग-आपूर्ति की एक बडी खाई बनी हुई है, जोकि भारत की बढ़ती आबादी के साथ और बिगड़ते जा रही है।
जिहादी जॉन
जिहादी जॉन (17 अगस्त 1988 – 12 नवंबर 2015) एक आतंकवादी था जोे इस्लामिक स्टेट द्वारा बनाई गई कई वीडियो में बंदियों का सर काटते नज़र आता था। उसने कई इराक़ी बंदियों के सिर काटे है
यूरोपीय शरणार्थी संकट
यूरोपीय शरणार्थी संकट सन् 2015 में शुरू हुआ जब बहुत बड़ी संख्या में रिफ्यूजी यूरोप आने लगे।
यांत्रिक तरंग
यांत्रिक तरंग (मेकैनिकल वेव) वह तरंग है जो पदार्थ के कम्पन के कारण होती है। यांत्रिक तरंगों के संचरण के लिये माध्यम की आवश्यकता होती है। उदाहरण : ध्वनि के संचरण के लिए एक माध्यम कि आवश्यकता होती हैं पानी की तरंगें, पराश्रव्य तरंगें, तनी हुई डोरी का कम्पन आदि। ये दो प्रकार की होती हैं ।
अनुदैर्घ्य तरंग
अनुदैर्घ्य तरंगे (Longitudinal waves ; अनुदैर्घ्य = लम्बाई की दिशा में) वे तरंगें हैं जिनमें माध्यम के कणों का विस्थापन तरंग की गति की दिशा या उसके विपरीत दिशा में ही होता है। इन्हें "एल तरंगें" भी कहते हैं। यांत्रिक अनुदैर्घ्य तरंगों को 'संपीडन तरंगें' (compressional waves) भी कहते हैं क्योंकि इन तरंगों के संचरण के कारण माध्यम के अन्दर संपीडन (compression) और विरलन (rarefaction) का निर्माण होता है।
अनुप्रस्थ तरंगें (transverse wave) इससे अलग प्रकार की तरंगें हैं जिनमें कणों के कम्पन की गति, तरंग के संचरण की गति के लम्बवत होती है।
वायु में ध्वनि तरंगें भी अनुदैर्घ्य तरंगें हैं। इसी प्रकार, भूकम्प और विस्फोट के कारण उत्पन्न पी तरंगें भी अनुदैर्घ्य तरंगें ही होतीं हैं।
अनुदैर्घ्य हार्मोनिक ध्वनि तरंगों की गति को निम्नलिखित समीकरण से अभिव्यक्त किया जा सकता है-
जहाँ:
तरंग को "x" दूरी तय करने में "x"/"c" समय लगता है।
तरंग की आवृत्ति ("f") और उसकी कोणीय आवृत्ति में निम्नलिखित सम्बन्ध है-
तरंग का तरंगदैर्घ्य निम्नलिखित समीकरण से निकाला जा सकता है-
ध्वनि संचरण के सन्दर्भ में "'आयाम" का अर्थ ध्वनि के कारण उत्पन्न अधिकतम दाब तथा बिना ध्वनि के वायु के दाब के अन्तर से है।
ध्वनि के संचरण का वेग अलग-अलग माध्यमों में अलग-अलग होता है। इसके अलावा यह ताप, माध्यम की संरचना (कम्पोजिशन) आदि पर भी निर्भर होता है।
किसी प्रत्यास्थ माध्यम में, दाब तरंगें निम्नलिखित समीकरण से अभिव्यक्त की जातीं हैं-
जहाँ:प्रत्यास्थ माध्यम की आयतन प्रत्यास्थता (बल्क मॉडलस), उस माध्यम को अपनी मूल स्थिति में लाने के लिए आवश्यक बल प्रदान करता है।
ददरी मेला (बलिया)
बलिया का ददरी मेला हर वर्ष कार्तिक पूर्णिमा से आरम्भ होता है। इसमें मुख्यतः पशुओं का ,दैनिक उपयोग की वस्तुओं का क्रय-विक्रय किया जाता है। मेले की ऐतिहासिकता इस मेले की ऐतिहासिकता का अंदाजा इसी बात से लगाया जा सकता है कि चीनी यात्री फाह्यान तक ने इस मेले का अपनी पुस्तक में जिक्र किया है। गुलाम भारत की बदहाली को लेकर भारतेंदु हरिश्चंद्र ने एक बेहद मार्मिक निबंध लिखा है- "भारतवर्षोन्नति कैसे हो सकती है"- इस निबंध को उन्होंने पहली बार बलिया के इसी ददरी मेले के मंच पर १८८४ में पेश किया था। इस मेले में लोग प्रकृति के समूचे नजदीक आते हैं। अपने इस भागमभाग की जिंदगी में अपने लिए कुछ समय निकालते हैं। लोगों की प्रगाढ़ आस्थाएं इस मेले से जुड़ी है।
आरणमुल कनाटी
आरणमुल कनाटी (मलयालम: ആറന്മുളക്കണ്ണാടി / आऱन्मुळक्कण्णाटि , अर्थ "आरणमुल आईना") केरल के आरणमुल नामक गाँव में हाथों के साथ बनाया जाने वाला एक विशेष दर्पण है जिसे बनाने के लिए धातुओं के घोल का प्रयोग किया जाता है। धातुओं के मिश्रण के साथ बने होने के कारण यह साधारण शीशों से अलग है। इसे बनाने में प्रयुक्त धातुओं के मिश्रण के बारे में पूरे तौर पर कोई जानकारी नहीं मिलती और इसे विश्वकर्मा (मलयालम വിശ്വകർമ്മജർ) परिवार के रहस्य के तौर पर बचा कर रखा जा रहा है। धातुविज्ञानियों का कहना है कि इसमें तांबे और टिन के मिश्रण का प्रयोग किया गया है। इसके बाद इसको कई दिन पालिश करने के बाद चमकाया जाता है। यह ८ प्रमुख्य वस्तुओं "अष्टमंगल्यम" में से एक है जो केरल में एक दुल्हन के लिए शुभ मानी जाती हैं।
जैवनिम्‍नन
जीवाणु, कवक या अन्य जीवों के द्वारा पदार्थों का रासायनिक विघटन, जैवनिम्नन (Biodegradation) कहलाता है।जीवों के माध्यम से जिन पदार्थों का रासायनिक विघटन सम्भव है, उन्हें जैवनिम्ननीय (बायोडिग्रेडेबल) कहते हैं।
जैविक पदार्थ (Organic material) या तो आक्सीजन की उपस्थिति में अपघटित किये जा सकते हैं, या आक्सीजन की अनुपस्थिति में।
इंदिरा सागर बाँध
इंदिरा सागर बाँध मध्य प्रदेश में नर्मदा नदी पर खण्डवा जिले में नर्मदानगर स्थान पर निर्मित बाँध है। यह एक बहूद्देशीय है। इस बाँध की नींव २३ अक्टूबर १९८४ में भारत की तत्कालीन प्रधानमंत्री इंदिरा गांधी ने रखी थी। मुख्य बाँध का निर्माण १९९२ में आरम्भ हुआ। इसके आगे नर्मदा नदी पर ओंकारेश्वर, माहेश्वर और सरदार सरोवर परियोजनाओं के अन्तर्गत बाँध है।
आर्कियाई इओन
आर्कियाई इओन (Archean Eon) पृथ्वी के भूवैज्ञानिक इतिहास की चार इओन में से एक है। यह वर्तमान से 400 करोड़ वर्ष पूर्व आरम्भ हुई और 250 करोड़ वर्ष पूर्व अंत हुई। इस इओन में पृथ्वी की भूपर्पटी इतनी ठंडी हो चुकी थी कि उसपर महाद्वीप बनने आरम्भ हो गये और पृथ्वी पर जीवन भी आरम्भ हो गया। आर्कियाई इओन के अंत होने पर प्राग्जीवी इओन (Proterozoic) आरम्भ हुई और आर्कियाई इओन से पहले हेडियाई इओन (Hadean) चल रही थी।
आर्कियाई इओन को चार भूवैज्ञानिक महाकल्पों में बांटा जाता है:
गोविन्द सदाशिव घुर्ये
gujarati गोविन्द सदाशिव घुर्ये (12 दिसम्बर, 1893 – 28 दिसम्बर, 1983) भारत के एक समाजविज्ञानी थे। सन १९२४ में मुम्बई विश्वविद्यालय के समाजशास्त्र विभाग के विभागाध्यक्ष बनने वाले वे द्वितीय व्यक्ति थे।
आप की क्रांति
आन्दोलन से उपजी aam aadmi party आम आदमी पार्टी जब आन्दोलन से पार्टी के रूप में रूपांतरित हो रही थी तो राजनीतिक दबावों के चलते मुख्यधारा का मीडिया पार्टी को पूरी तरह नज़रंदाज़ करने का प्रयास कर रहा था. उसी दौर में पार्टी के संस्थापक अरविंद केजरीवाल ने 'आप की क्रांति' aap ki kranti की नीव रखी..
समुद्रफेनी
समुद्रफेनी (Cuttlefish) सेपाइडा जीववैज्ञानिक गण के समुद्री प्राणी होते हैं। ओक्टोपस, स्क्विड और नौटिलस के साथ समुद्रफेनियाँ शीर्षपाद (सेफ़ैलोपोड) जीववैज्ञानिक वर्ग के सदस्य हैं। समुद्रफेनियों की यह विषेशता है कि उनका शंख उनके शरीर के बाहर होने कि बजाये उनके शरीर के अंदर होता है। ऐरागोनाइट से बना यह भीतरी शंख खोखला होता है और समुद्रफेनी के शरीर को ढांचा प्रदान करने के साथ-साथ इसमें गैस भरकर समुद्रफेनी सहजता से समुद्र में ऊपर-नीचे की गहराईयों में जाने में सक्षम है।
समुद्रफेनियों की आँख का भीतरी काला भाग W-आकार का होता है। ओक्टोपसों की तरह इनकी भी आठ भुजाएँ होती हैं और दो लम्बें टेंटेकल भुजाएँ होती हैं जिनसे यह अपने ग्रास को पकड़ सकते हैं। इनके मस्तिष्क और व्यवहार से यह अनुमान लगाया गया है कि यह सबसे बुद्धिमान अकशेरुकी (बिना रीढ़ वाले) प्राणियों में से एक हैं।
नौटिलस
नौटिलस (Nautilus) नौटिलिडाए जीववैज्ञानिक गण के समुद्री प्राणी होते हैं। ओक्टोपस, स्क्विड और समुद्रफेनी के साथ नौटिलस शीर्षपाद (सेफ़ैलोपोड) जीववैज्ञानिक वर्ग के सदस्य हैं। इन की दो गणों में कुल मिलाकर छह जीववैज्ञानिक जातियाँ अस्तित्व में है, हालांकि इन की अन्य जातियाँ भी हुआ करती थी जो अब विलुप्त हो चुकी हैं। इनके विषेश शंख आसानी से पहचाने जा सकते हैं और नौटिलस करोड़ों वर्षों से पृथ्वी के समुद्रों में बिना बदले रह रहे हैं। इस कारणवश इन्हें कभी-कभी 'जीवित जीवाश्म' (living fossils) भी कहा जाता है।
नौटिलस अकेला सेफ़ैलोपोड है जिसका पूरा शरीर शंख से ढका हो। यह शंख काफ़ी कठोर होते हैं और ८०० मीटर (२६०० फ़ुट) तक के पानी के दबाव को सह लेते हैं। उस से अधिक गहराई पर यह फटकर कुचले जाते हैं। ख़तरा होने पर वह अपना पूरा बदन इस शंख में छुपाकर शंख के मूँह को दो चमड़े के परदों जैसे बने दो विषेश टेन्टेकल से बंद कर लेते हैं। अगर शंख की रचना देखी जाये तो उसकी दो प्रमुख परते होती हैं: बाहरी परत और एक अंदरूनी मोती-सी चमकती परत।
नौटिलस के शंख के खुले मूँह के पास लगभग ९० टेन्टेकल ("भुजाएँ") होते हैं जिनसे यह अपना ग्रास पकड़ते हैं। इनकी पकड़ बहुत ही शक्तिशाली होती है और किसी नौटिलस से यदि पकड़ा हुआ ग्रास बहुत ही ज़ोर से खींचा जाये तो कभी-कभी उनके टेन्टेकल ही उखड़ जाते हैं लेकिन ग्रास को जकड़े रहते हैं। चार टेन्टेकल बाक़ी टेन्टेकल से अलग होते हैं और उन्हें नौटिलस जल में रसायनिक तत्वों को परखने के काम लाता है, जो कि मनुष्यों के सूँघने के बराबर है।
भारतीय सेना की आर्मर्ड कोर
आर्मर्ड (बख्तरबंद) कोर भारतीय सेना के लड़ाकू हथियारों में से एक है। इसे ब्रिटिश राज के भारतीय बख्तरबंद कोर की दो-तिहाई संपत्ति और कर्मियों से 1947 में बनाया गया। वर्तमान में राष्ट्रपति के अंगरक्षकों सहित इसमें 63 बख्तरबंद रेजिमेंटों हैं। रेजिमेंटों के नामकरण भिन्न हैं। "कैवेलरी", "हॉर्स" और "लांसर्स" शब्द ,आजादी के बाद ली गयी इकाइयों में तिरस्कृत कर दिये गये। आर्मड कोर स्कूल और केंद्र अहमदनगर में है। परंपरा के रूप में, प्रत्येक बख्तरबंद रेजिमेंट का अपना "रेजिमेंट कर्नल" होता है जो रेजिमेंट की इकाई के मुद्दों की देखरेख करता है।
सम्मिलित रक्षा सेवा परीक्षा
सम्मिलित रक्षा सेवा परीक्षा (Combined Defence Services Examination (CDS)) का आयोजन संघ लोक सेवा आयोग द्वारा वर्ष में दो बार किया जाता है। इस परीक्षा के माध्यम से भारतीय सैन्य अकादमी, अधिकारी प्रशिक्षण अकादमी, भारतीय नौसेना अकादमी, तथा भारतीय वायु सेना अकादमी में अधिकारियों की भर्ती की जाती है।
राजभाषा गौरव पुरस्कार
राजभाषा गौरव पुरस्कार हिन्दी दिवस पर उन लोगों को दिया जाता है। हिन्दी भाषा में भारत के किसी भी नागरिक द्वारा ज्ञान-विज्ञान के मौलिक पुस्तक लिखने पर और केन्द्र सरकार के कर्मियों (सेवानिवृत्त सहित) द्वारा पुस्तक या उत्कृष्ट लेख लिखने हेतु मिलता है। यह पुरस्कार तकनीकी / विज्ञान से जुड़े हिन्दी भाषा के पुस्तक लेखन को प्रोत्साहित करने के लिए दिया जाता है। इसमें उन पुस्तकों को लिया जाता है, जो प्रथम बार प्रकाशित हुई हो। किसी अन्य पुस्तक का अनुवाद न हो।
प्रथम, द्वितीय व तृतीय पुरस्कार एक-एक व्यक्ति को दिया जाता है, जबकि प्रोत्साहन पुरस्कार 10 लोगों को दिया जाता है। पुरस्कार के साथ स्मृति चिन्ह सभी 13 पुरस्कार प्राप्त करने वालों को दिया जाता है।
राजभाषा कीर्ति पुरस्कार
राजभाषा कीर्ति पुरस्कार हिन्दी दिवस के दिन दिया जाता है। इस पुरस्कार योजना के तहत कुल 39 पुरस्कार दिये जाते हैं। इस पुरस्कार को किसी विभाग, मण्डल, समिति आदि को दिया जाता है। वे संस्था जो हिन्दी भाषा में अपने कार्यों को कर अच्छी प्रगति हासिल करती है, उसे यह पुरस्कार दिया जाता है।
अंतरिक्ष विभाग को लगातार तीन वर्षों से सर्वोच्‍च राजभाषा कीर्ति पुरस्‍कार प्रदान किया जा रहा है, जो कि महामहिम राष्‍ट्रपति जी द्वारा प्रदान किया जाता है।  इस वर्ष यह पुरस्‍कार उपराष्‍ट्रपति महोदय द्वारा 14 सितंबर, 2018 को प्रदान किया गया, जिसे अंतरिक्ष विभाग के संयुक्‍त सचिव श्री एस. कुमारास्‍वामी ने ग्रहण किया।
सरकार एक्स्प्रेस
सरकार एक्सप्रेस, भारतीय रेलवे की एक प्रतिदिन चलने वाली ट्रेन हैं ट्रेन हैं जो चेन्नई (तमिलनाडु ) के एग्मोर रेलवे स्टेशन से काकीनाडा पोर्ट रेलवे स्टेशन विजयवाड़ा (आंध्र प्रदेश ) के बीच चलती हैं। यह ट्रेन नेल्लोर, चिराला, विजयवाड़ा,राजहमुन्द्र्य एवं काकीनाडा इत्यादि नगरों से होते हुए गुजरती है। प्रतिदिन चलने वाली यह ट्रेन यात्रा के दौरान 702 किलो मीटर की दूरी तय करती है। चेन्नई एग्मोर से काकीनाडा पोर्ट के बीच चलने वाली ट्रेन का नंबर 17643 हैं एवं इसके बिपरीत दिशा में चलनेवाली ट्रेन का नंबर 17644 है।
चेन्नई एग्मोर से काकीनाडा पोर्ट के बीच चलने वाली ट्रेन का नंबर 17643 प्रत्येक दिन 17.20 मिनट पर चेन्नई एग्मोर से खुलती हैं एवं दुसरे दिन सबेरे 9.40 मिनट पर काकीनाडा पोर्ट में पहुँचती हैं।
काकीनाडा पोर्ट से चेन्नई एग्मोर के बीच चलने वाली ट्रेन नंबर 17644 प्रत्येक दिन 14.40 मिनट पर काकीनाडा पोर्ट से खुलती हैं एवं दुसरे दिन 6.30 बजे चेन्नई एग्मोर पहुँचती है।
यह ट्रेन काचेगुडा चेन्नई एग्मोर एक्सप्रेस (17652/17651) के साथ रेक शेयरिंग करती हैं।
सरकार एक्सप्रेस टिकट के किराए का विवरण।
अबू हनीफ़ा
नोमान इब्न साइत इब्न ज़ौता इब्न मरज़ुबान (फारसी : ابوحنیفه, अरबी : نعمان بن ثابت بن زوطا بن مرزبان), जो अबू हनीफ़ा (हनीफ़ा के पिता) के नाम से मशहूर हैं और इन्हें इसी नाम से भी जाना जाता है (जन्म : 699 ई. मृत्यु 767 ई / 80-150 हिजरी साल), अबू हनीफ़ा सुन्नी "हनफ़ी मसलक" (हनफ़ी स्कूल) इसलामी न्यायशास्त्र के संस्थापक थे। यह एक प्रसिद्ध इस्लामी विद्वान थे। ज़ैदी शिया मुसलमानों में इन्हें प्रसिद्ध विद्वान के रूप में माना जाता है। "'  उन्हें अक्सर "महान इमाम" (ألإمام الأعظم, अल इमाम अल आज़म) कहा और माना जाता है।
अबू हनीफा इराक के शहर कूफ़ा में पैदा हुए थे। वे खलीफ़ा उमय्यद खलीफा अब्द अल मलिक इब्न मरवान के समकालीन थे।  उनके पिता, थबित बिन ज़ूता एक व्यापारी थे, जो मूल रूप से काबुल, अफगानिस्तान से थे।
खलीफ़ा अल-मनसूर 763 ई. में मुस्लिम दुनिया के खलीफ़ा थे। इन की राजधानी इराक़ का शहर बागदाद था। मुख्य न्यायाधीश स्वर्गवासी होने के कारण वह पद खाली हुआ, उसे भरती करने के लिये, खलीफ़ा ने अबू हनीफ़ा को इस पद के लिये पेशकश की, लैकिन अबू हनीफ़ा स्वतंत्र रहना पसंद करते थे, इस लिये इस प्रस्ताव और पेशकश को ठुकरा दिया। इस पद को अरबी भाशा में "क़ादि-उल-क़ुज़्ज़ात" कहते हैं। इस पद पर उनके छात्र अबू यूसुफ नियुक्त किया गया।
खलीफ़ा अल-मनसूर और दीगर लोगों को यह बात अच्छी नहीं लगी कि, अबू हनीफ़ा इस पद को इनकार किया। चूं कि, अबू हनीफा इस क़ाबिल थे, और उनहें क़ाबिल समझा गया, इसी लिये उन्हें पेशकश की गयी, जिस को अबू हनीफ़ा ने खुद को क़ाबिल न बताते हुवे ठुकरा दिया। इस बात पर खलीफ़ा ने कहा कि तुम झूठ बोल रहे हो। तब अबू हनीफ़ा ने कहा कि अगर वह झूठ बोल रहे हैं तो ऐसे झूठे को ऐसे ऊंचे पद की पेश कश नहीं करना चाहिये। इस बात पर नाराज़ खलीफ़ा ने अबू हनीफ़ा को गिरफ़्तार कर जैल में बंद करवा दिया। कुछ महीनों बाद अबू हनीफ़ा जेल ही में मर गये।
शाह इस्माइल की सफ़वी साम्राज्य 1508 ई. में अबू हनीफा और अब्दुल कादिर गिलानी की क़बरों को सरकार द्वारा नष्ट कर दिया गया।  1533 में, तुर्क साम्राज्य ने इराक और अबू हनीफा और अन्य सुन्नी स्थलों के मक़बरों का पुनर्निर्माण किया।
यह भी माना जाता है कि अबू हनीफ़ा ताबईन जो सहाबा के बाद के दौर के थे, में से थे। सहाबा, मुहम्मद साहब के अनुयाईयों को कहा जाता है।. कुछ और का कहना है कि अबू हनीफ़ा ने करीब छः सहाबियों को देखा है। कम
अबू हनीफा अल्लाह से बहुत  डरते थे लोगो को नसीहत देते थे कि अल्लाह से डरो वही सबका मालिक है और हिसाब लेने वाला है अबू हनीफ़ा के विचारों के अनुसार मुस्लिम शासकों गैर-मुस्लिम प्रजा के साथ भी बराबरी का व्यव्हार करना चाहिए। किसी भी निर्दोष मुसलमान की हत्या की तरह निर्दोष गैर-मुस्लिम के हत्यारे को भी उतनी ही सज़ा मिलनी चाहिए। वे ईश-निन्दा (blasphemy) के आरोपियों को, विशेष रूप से गैर-मुस्लिम व्यक्तियों के मृत्यु के विरुद्ध थे तथा अन्य अन्य इमामों की तुलना में धर्मत्याग करने वाले मुसलमानों को मृत्यु दंड देने के पक्ष में नहीं थे, हालांकि इतिहास में ऐसी कई घटनाएँ हो चुकी हैं। सामान्य रूप से अन्य धर्म पंथ की तुलना में हनफ़ी अनुयायी अति शांति प्रिय स्वभाव के होते हैं जिसके लिए अबू हनीफ़ा की शिक्षाओं का बड़ा दख़ल है।
कछुआ
कछुए (Turtles) या कूर्म टेस्टूडनीज़ नामक सरीसृपों के जीववैज्ञानिक गण के सदस्य होते हैं जो उनके शरीरों के मुख्य भाग को उनकी पसलियों से विकसित हुए ढाल-जैसे कवच से पहचाने जाते हैं। विश्व में स्थलीय कछुओं और जलीय कछुओं दोनों की कई जातियाँ हैं। कछुओं की सबसे पहली जातियाँ आज से १५.७ करोड़ वर्ष पहले उत्पन्न हुई थीं, जो की सर्वप्रथम सर्पों व मगरमच्छों से भी पहले था। इसलिये वैज्ञानिक उन्हें प्राचीनतम सरीसृपों में से एक मानते हैं। कछुओं की कई जातियाँ विलुप्त हो चुकी हैं लेकिन ३२७ आज भी अस्तित्व में हैं। इनमें से कई जातियाँ ख़तरे में हैं और उनका संरक्षण करना एक चिंता का विषय है। इसकी उम्र 300 साल से अधिक होती है
कछुओं के रेटिना में असामान्य रूप से बड़ी संख्या में कोशिकाओं के होने से ये आसानी से रात के अंधेरे में देख लेते हैं। यह रंगों को देख सकते हैं और पराबैंगनी किरणों से लेकर लाल रंग तक को देख सकते हैं। कुछ भूमि में पाये जाने वाले कछुओं में तेजी की बहुत कमी देखने को मिलती है, इस तरह की कमी ज्यादातर शिकारियों में होती है, जो अचानक तेजी से शिकार को शिकार बना लेते हैं। हालांकि कुछ मांसाहारी कछुए अपने सिर को तेजी से स्थानांतरित करने में सक्षम हैं।
फोर्ड मॉडल ए (१९२७–३१)
द फोर्ड मॉडल ए (इसे आम बोलचाल की भाषा में ए-मॉडल फोर्ड अथवा द ए, और ए-बोन आदि कहा जाता है।), फोर्ड मोटर कंपनी की दूसरी सबसे बड़ी सफलता था। इससे पूर्व की सबसे सफल गाडी मॉडल टी थी। इसका पहली बार निर्माण अक्टूबर २०, १९२७ में किया गया और दिसम्बर २, को इसे इसकी पूर्ववर्ती मॉडल टी का प्रतिस्थापन कर दिया गया। मॉडल टी का निर्माण १८ वर्षों तक हुआ था। यह नया मॉडल ए (समान नाम पहले भी १९०३–०४ में काम में लिया गया था।) को वर्ष १९२८ में निर्दिष्ट किया गया और चार रंगों में उपलब्ध था।
४ फ़रवरी १९२९ को तक इसे १० लाख मॉडल विक्रय किये गये तथा २४ जुलाई तक २० लाख मॉडल विक्रय हुये। मार्च १९३० में, मॉडल ए की ३० लाख गाडियाँ विक्रय हो चुकी थी और इसकी ९ बनावट शैलियाँ उपलब्ध थी।
मॉडल ए का निर्माण मार्च १९३२ में बन्द हुआ तब तक इसकी सभी बनावट शैलियों की ४,८५८,६४४ गाड़ियाँ बनायी जा चुकी थी। इसके बाद इसका स्थान मॉडल बी ने लिया, जिसमें उन्नत ४-बेलन इंजन का में लिया गया था।
राम नाथ शास्त्री
राम नाथ शास्त्री (15 अप्रैल, 1914 - 8 मार्च, 2009) डोगरी कवि, नाटककार, कोशकार, निबन्धकार, शिक्षाशास्त्री, अनुवादक तथा सम्पादक थे। उन्होने डोगरी भाषा के उत्थान और विकास में महत्वपूर्ण भूमिका निभायी। उन्हें 'डोगरी का जनक' कहा जाता है। इनके द्वारा रचित एक कहानी–संग्रह "बदनामी दी छां" के लिये उन्हें सन् १९७६ में साहित्य अकादमी पुरस्कार (डोगरी) से सम्मानित किया गया। सन २००१ में उन्हें साहित्य अकादमी फेलोशिप प्रदान किया गया था।
प्रो. शास्त्री ने डोगरी भाषा की अस्मिता की रक्षा के लिए आंदोलन शुरू किया और सन १९४४ में जम्मू में डोगरी संस्था की नींव रखी। उसके बाद उन्होंने पीछे नहीं देखा और अपना पूरा जीवन डोगरी के लिए अर्पित कर दिया। सन १९५३ में उन्होंने डोगरी मैगजीन 'नमीं चेतना' को शुरू की। जम्मू विश्वविद्यालय में डोगरी रिसर्च सेंटर गठित किया गया जिसका श्रेय भी प्रो. शास्‍त्री को जाता है। यही सेंटर बाद में डोगरी विभाग में बदला। उनके विशेष योगदान के लिए साहित्य अकादमी ने सन १९७६ में लघु कहानियों के लिए किताब ‘बदनामी दा चन्न’ और सन १९८९ में अनुवाद (मिट्टी दी गड्डी) के लिए साहित्य अकादमी पुरस्कार से सम्मानित किया। २४ मार्च १९९० में उनको पद्मश्री से सम्मानित किया गया था। प्रो. शास्त्री को साहित्य अकादमी की फैलोशिप भी मिली है।
जमींदारी प्रथा के खिलाफ आवाज उठाने वाले डुग्गर के महानायक किसान बाबा जित्तो के जीवन से ज्यादा से ज्यादा किसानों को प्ररेणा मिले, इसके लिए प्रो. शास्‍त्री के लिखे नाटक बाबा जित्तो का मंचन १९४८ में उधमपुर के टिकरी क्षेत्र में आयोजित किसान सभा में किया गया।
दर्शनशास्त्र का स्टैनफोर्ड ज्ञानकोष
दर्शनशास्त्र का स्टैनफोर्ड ज्ञानकोष स्टैनफोर्ड विश्वविद्यालय द्वारा प्रकाशित दर्शनशास्त्र का एक पीयर रिव्युड ज्ञानकोष है, जो मूल शोध प्रकाशित करता है।
अढ़ाई दिन का झोंपड़ा
अढ़ाई दिन का झोंपड़ा राजस्थान के अजमेर नगर में स्थित यह एक मस्जिद है। माना जाता है इसका निर्माण सिर्फ अढाई दिन में किया गया और इस कारण इसका नाम "अढाई दिन का झोपड़ा" पढ़ गया। इसका निर्माण पहले से वर्तमान संस्कृत विद्यालय को परिवर्तित करके मोहम्मद ग़ोरी के आदेश पर मोहम्मद गौरी के गवर्नर कुतुब-उद-दीन ऐबक ने वर्ष 1194 में करवाया था। मोहम्मद गौरी ने तराईन के युद्ध में पृथ्वीराज चौहान को हरा दिया उसके बाद पृथ्वीराज की राजधानी तारागढ़ अजमेर पर हमला किया। यहां स्थित संस्कृत विद्यालय में रद्दो बदल करके मस्जिद में परिवर्तित कर दिया। । इसका निर्माण संस्कृत महाविद्यालय के स्थान पर हुआ। इसका प्रमाण अढाई दिन के झोपड़े के मुख्य द्वार के बायीं ओर लगा संगमरमर का एक शिलालेख है जिस पर संस्कृत में इस विद्यालय का उल्लेख है।  इसकी दीवारों पर हरकेली नाटक (विग्रहराज चतुर्थ द्वारा रचित)के अंश मिलते हैं जोनिस्के संस्कृत पाठशाला होने के साक्षी हैं।
अन्य मान्यता अनुसार यहाँ चलने वाले ढाई दिन के( पंजाब शाह के) उर्स के कारण इसका नाम पड़ा।
यहाँ भारतीय शैली में अलंकृत स्तंभों(16खंभों पर स्थित है) का प्रयोग किया गया है, जिनके ऊपर छत का निर्माण किया गया है। मस्जिद के प्रत्येक कोने में चक्राकार एवं बासुरी के आकार की मीनारे निर्मित है । 90 के दशक में इस मस्जिद के आंगन में कई देवी - देवताओं की प्राचीन मूर्तियां यहां-वहां बिखरी हुई पड़ी थी जिसे बाद में एक सुरक्षित स्थान रखवा दिया गया। ये भारत की सबसे प्राचीन इस्लामी मस्जिदों में शुमार है। इस लेख के इतिहासकार जावेद शाह खजराना के अनुसार केरल स्थित चेरामन जुमा मस्जिद के बाद अढाई दिन का झोपड़ा सबसे पुरानी मस्जिद है।
इस स्थान पर संस्कृत विद्यालय 'सरस्वती कंठाभरण महाविद्यालय' एवं विष्णु मन्दिर का निर्माण चतुर्थ विग्रहराज (बिसलदेव) चौहान ने करवाया था।
वोटर पहचान पत्र
भारतीय मतदाता पहचान पत्र भारत के वयस्क अधिवासियों के लिए भारत निर्वाचन आयोग द्वारा जारी एक पहचान दस्तावेज है, जो 18 वर्ष की आयु पूरा किये ब्यक्तियोको दिया जाता है , मुख्य रूप से भारतीय मतदाता पहचान पत्र देश के नगरपालिका, राज्य और राष्ट्रीय चुनाव में अपना मत डालते समय भारतीय नागरिकों के लिए एक पहचान प्रमाण के रूप में कार्य करता है । यह अन्य उद्देश्यों जैसे मोबाइल फोन सिम कार्ड खरीदने या पासपोर्ट के लिए आवेदन करने के लिए सामान्य पहचान, पता और आयु प्रमाण के रूप में भी कार्य करता है । यह भूमि या वायु द्वारा नेपाल और भूटान की यात्रा करने के लिए एक यात्रा दस्तावेज के रूप में भी कार्य करता है । इसे चुनावी फोटो पहचान पत्र (EPIC) के रूप में भी जाना जाता है । इसे मुख्य चुनाव आयुक्त टीएन शेषन (TN Seshan)  के कार्यकाल के दौरान पहली बार 1993 में पेश किया गया था ।
प्रारंभ में, मतदाता पहचान पत्र नियमित कागज पर काली स्याही से मुद्रित होते थे और प्लास्टिककी परत चढ़ाया हुआ होते थे। सन 2015 में  भारत सरकार ने सबसे कम खराब होने वाले पीवीसी रंग संस्करण (PVC colour version),को शुरू करना शुरू किया, जो आईएसओ / आईईसी 7810 (ISO/IEC 7810 size standard)आकार के मानक के अनुरूप था, जिसका उपयोग अधिकांश एटीएम कार्ड में किया जाता है।
मोर्चे पर, ईपीआईसी में मतदाता का नाम, उनके द्वारा चुने गए एक रिश्तेदार का नाम (जैसे उनके पिता या माता), और मतदाता की तस्वीर के साथ मतदाता पहचान पत्र नंबर होता है। कार्ड के पीछे मतदाता के घर का पता छपा होता है, साथ ही उनके निर्वाचक रजिस्ट्रीकरण अधिकारी के हस्ताक्षर की एक छवि होती है। पीठ में मतदाता के निर्वाचन क्षेत्र और उनके विधानसभा क्षेत्र का भी उल्लेख होता है। नई श्रृंखला में एक 'भाग संख्या' भी होती है, जो मतदाताओं और चुनाव अधिकारियों को मतदाता सूची का पता लगाने में मदद करती है।
1. वोटर कार्ड उन सभी भारतीय नागरिकों को जारी किया जाता है जिन्होंने 18 वर्ष की आयु प्राप्त कर ली है और मतदाता बनने के लिए अर्हता प्राप्त कर चुके हैं। वोटर कार्ड पानेके लिए भारतीय नागरिकों जिन्होंने 18 वर्ष की आयु प्राप्त कर ली है , वो लोग फॉर्म - ६ भरनेके साथ आईडी, भारतीय राष्ट्रीयता, आयु और निवास का प्रमाण पत्र (proof of ID, Indian nationality, age and residence)  के साथ आवेदन करना होगा ।
2.  "अयोग्य मन" के, "भ्रष्ट प्रथाओं" के दोषी, या चुनाव से संबंधित अपराध वोट करने के लिए अयोग्य हैं ।
3. आवेदकों को क्षेत्र के अपने बूथ स्तर के अधिकारी (बीएलओ) को पेपर फॉर्म -6 जमा करना होगा ।
4. आवेदक उस राज्य के लिए दिए गए मुख्य निर्वाचन अधिकारी की वेबसाइट पर ऑनलाइन आवेदन कर सकते हैं या सीधे राष्ट्रीय मतदाता सेवा पोर्टल (एनवीएसपी) नाम की वेबसाइट पर भी आवेदन कर सकते हैं।
यदि कोई व्यक्ति अपने निवास स्थान को किसी अन्य विधानसभा क्षेत्र में स्थानांतरित करता है तो वह पिछले निर्वाचन क्षेत्र का वैध मतदाता नहीं रहता है। व्यक्ति को नए विधानसभा क्षेत्र में मतदाता के रूप में नए सिरे से पंजीकृत करना होगा। इसलिए उसे एक नया कार्ड जारी किया जाता है और पुराना कार्ड अमान्य हो जाता है।
चौपाये
चौपाये (Tetrapod) या चतुरपाद उन प्राणियों का महावर्ग है जो पृथ्वी पर चार पैरों पर चलने वाले सर्वप्रथम कशेरुकी (यानि रीढ़-वाले) प्राणियों के वंशज हैं। इसमें सारे वर्तमान और विलुप्त उभयचर (ऐम्फ़िबियन), सरीसृप (रेप्टाइल), स्तनधारी (मैमल), पक्षी और कुछ विलुप्त मछलियाँ शामिल हैं। यह सभी आज से लगभग ३९ करोड़ वर्ष पूर्व पृथ्वी के डिवोनी कल्प में उत्पन्न हुई कुछ समुद्री लोब-फ़िन मछलियों से क्रम-विकसित हुए थे। चौपाये सब से पहले कब समुद्र से निकल कर ज़मीन पर फैलने लगे, इस बात को लेकर अनुसंधान व बहस जीवाश्मशास्त्रियों में जारी है।
हालांकि वर्तमान में अधिकतर चौपाई जातियाँ धरती पर रहती हैं, पृथ्वी की पहली चौपाई जातियाँ सभी समुद्री थीं। उभयचर अभी-भी अर्ध-जलीय जीवन व्यतीत करते हैं और उनका आरम्भ पूर्णतः जल में रहने वाले मछली-रूपी बच्चें से होता है। लगभग ३४ करोड़ वर्ष पूर्व ऐम्नीओट (Amniotes) उत्पन्न हुये, जिनके शिशुओं का पोषण अंडों में या मादा के गर्भ में होता है। इन ऐम्नीओटों के वंशजों ने पानी में अंडे छोड़ने-वाले उभयचरों की अधिकतर जातियों को विलुप्त कर दिया हालांकि कुछ वर्तमान में भी अस्तित्व में हैं। आगे चलकर यह ऐम्नीओट भी दो मुख्य शाखाओं में बंट गये। एक शाखा में छिपकलियाँ, डायनासोर, पक्षी और उनके सम्बन्धी उत्पन्न हुए, जबकि दूसरी शाखा में स्तनधारी और उनके अब-विलुप्त सम्बन्धी विकसित हुए। जहाँ मछलियों में क्रम-विकास से चार-पाऊँ बनकर चौपाये बने थे, वहीं सर्प जैसे कुछ चौपायों में क्रम-विकास से ही यह पाऊँ ग़ायब हो गये। कुछ ऐसे भी चौपाये थे जो वापस समुद्री जीवन में चले गये, जिनमें ह्वेल शामिल है। फिर-भी जीववैज्ञानिक दृष्टि से चौपायों के सभी वंशज चौपाये ही समझे जाते हैं, चाहें उनके पाँव हो या नहीं और चाहे वे समुद्र में रहें या धरती पर।
मोंटी हॉल पहेली
मोंटी हॉल पहेली इस पहेली को कहते हैं:
मान लीजिए कि आप एक गेम शो में हैं, और आपको तीन दरवाजों में से एक चुनने के लिए कहा जाता है। एक दरवाजे के पीछे गाड़ी है, और बाकि दो के पीछे बकरियाँ। आप दरवाजा नंबर 1 चुनते हैं। होस्ट (जो जनता है कि दरवाजों के पीछे क्या है) दरवाजा नंबर 3 खोलता है, और उसके पीछे से बकरी निकलती है। वो आपसे पूछता है "क्या आप दरवाजा नंबर 2 चुनना चाहते हैं?" क्या दरवाजा नंबर 2 चुनने से आपके जितने की सम्भावना बढ़ जाएगी?
इस स्थिति में दरवाजा बदलने से गाड़ी जीतने की सम्भावना 2/3 हो जाती है, जबकि दरवाजा न बदलने से जीतने की सम्भावना 1/3 रहती है। इसलिए दरवाजा बदलने से प्रतियोगी को लाभ होता है।
ऐम्नीओट
उल्बीय प्राणी या ऐम्नीओट (Amniotes) ऐसे कशेरुकी (रीढ़-वाले) चौपाये प्राणियों का क्लेड (समूह) है जो या तो अपने अंडे धरती पर देते हैं या जन्म तक अपने शिशु का आरम्भिक पोषण मादा के गर्भ के अंदर ही करते हैं। सरीसृप (रेप्टाइल), स्तनधारी (मैमल) और पक्षी तीनों ऐम्नीओटों की श्रेणी में आते हैं। इसके विपरीत उभयचर (ऐम्फ़िबियन) और मछलियाँ ग़ैर-ऐम्नीओट या अनैम्निओट (anamniotes) होते हैं जो अधिकतर अपने अंडे जल में देते हैं।
ऐम्नीओट चौपाये होते हैं (चार-पाँव और रीढ़ वाले प्राणियों के वंशज) और इनके अंडों में उल्ब (amniotic fluid, द्रव) भरा होता है - चाहे वे किसी छिलके में मादा से बाहर हो या फिर मादा के गर्भ के भीतर पनप रहें हो। इस उल्ब के कारण ऐम्नीओटों को बच्चे जनने के लिये किसी भी समुद्री या अन्य जलीय स्थान जाने की कोई आवश्यकता नहीं। इसके विपरीत ग़ैर-ऐम्नीओटों को अपने अंडे किसी जल-युक्त स्थान पर या सीधा समुद्र में ही देने की ज़रूरत होती है। यह अंतर क्रम-विकास (इवोल्यूशन) में एक बड़ा पड़ाव था जिस कारण से चौपाये समुद्र से निकलकर पृथ्वी के ज़मीनी क्षेत्रों पर फैल पाये।
चौपायों में सबसे प्रथम ऐम्नियोट छिपकली जैसे दिखते थे और जीववैज्ञानिकों को उनके ३१.२ करोड़ वर्ष पुराने जीवाश्म (फ़ोसिल) मिले हैं, जो ऐम्नीओटों की सर्वप्रथम उत्पत्ति की तिथि भी मानी जाती है। इनके अंडे पानी से बाहर जीवित रहने में सक्षम थे और खुली वायु में "श्वास" ले सकते थे। आगे चलकर यह ऐम्नीओट दो शाखाओं में बंट गये। एक तो पक्षिओं, सरीसृपों और डायनासोरों वाली सौरोपसिड (sauropsid) थी और दूसरी स्तनधारी व उनके विलुप्त सम्बन्धियों वाली सानैपसिड (synapsid) थी।
डी मोइन
डी मोइन (अंग्रेजी: Des Moines) संयुक्त राज्य अमेरिका के आयोवा प्रदेश की राजधानी है। डी मोइन आयोवा का सबसे बड़ा नगर एवं पोक काउंटी (Polk County) का मुख्यालय भी है। यहाँ की कुल आबादी लगभग २०९,२२० है।
तुकाराम ओम्बले
तुकाराम ओम्बले जो कि भारत के महाराष्ट्र  मुम्बई में मुंबई पुलिस कार्यरत एक सहायक पुलिस इंस्पेक्टर थे। जिनकी मृत्यु आतंकवादी से लड़ते हुए २६ नवम्बर को २००८ के मुम्बई हमले में हुई थी , इन्होंने अजमल कसाब को जीवित पकड़ने में सफलता प्राप्त की थी लेकिन उसी वक़्त अजमल कसाब ने उन्हें गोलियों से भून दिया था इस कारण तुकाराम की मौके पर ही मौत हो गई थी। ओम्बले एक इस साहसपूर्ण कार्य के लिए भारत सरकार ने वीरता के लिए अशोक चक्र से नवाजा गया।
ओम्बले मुम्बई पुलिस में एक सहायक उप के पद पर एक इंस्पेक्टर था। इन्होंने २००८ के मुंबई हमले में अजमल कसाब को जीवित पकड़ा था लेकिन कसाब ने उनपर गोलियां दाग दी और मौके पर ही मृत्यु हो गई थी। . ओम्बले के इस सरहानीय कार्य के लिए मरणोप्रांत अशोक चक्र से सम्मानित किया गया। The Government of India awarded Tukaram Omble with the Ashoka Chakra, India's highest peacetime gallantry award.
दारुहरिद्रा
दारुहरिद्रा (वानस्पतिक नाम:"Berberis aristata"), एक औषधीय पौधा है। यह पादप भारत और नेपाल के पर्वतीय हिमालयी क्षेत्रों का देशज वृक्ष है। यह श्रीलंका में भी पाया जाता है। यह मधुमेह की चिकित्सा में बहुत उपयोगी है।
दारुहरिद्रा का प्रयोग निम्नलिखित बीमारियों, स्थितियों और लक्षणों के उपचार, नियंत्रण, रोकथाम और सुधार के लिए किया जाता है:
विजयसार
विजयसार (वान्स्पतिक नाम: "Pterocarpus marsupium") मध्य ऊँचाई से लेकर अधिक ऊँचाई वाला वृक्ष है। यह एक पर्णपाती वृक्ष है जिसकी ऊँचाई ३० मीटर तक हो सकती है। यह भारत, नेपाल और श्रीलंका का देशज है। भारत में यह पश्चिमी घाट तथा मध्य भारत के वनों में पैदा होता है।  इसे वीजा साल, बीजा, मुर्गा लकड़ी, पैसार आदि नामों से भी जाना जाता है। इस वृक्ष के छाल को कुरेदने पर या काटने पर एक लाल रंग के तरल का स्राव होता है। यह स्राव रक्त की तरह गाढ़ा होता है। इस कारण से इसे बिल्डिंग ट्री भी कहते हैं।
यह वृक्ष शाल के वृक्ष का एसोसिएट है। साल के वनों में यह छिटपुट उपस्थित रहता है। इस वृक्ष के प्योर पैच नहीं मिलते। साल मिसलेनियस फॉरेस्ट में अधिकांशतः जहां-तहां यह वृक्ष है पाया जाता है।
इस वृक्ष का मेडिसिनल वैल्यू भी है। इस वृक्ष का स्राव मधुमेह की बीमारी, या शुगर की बीमारी का उपचार है।
इस वृक्ष की लकड़ी से अच्छे फर्नीचर बनाए जाते हैं।
यह वृक्ष धीरे धीरे लुप्तप्राय होता जा रहा है।
मजीठ
मजीठ (संस्कृत]]: मंजिष्ठा ; वानस्पतिक नाम:"Rubia cordifolia") एक पुष्पित होने वाला औषधीय पादप है। इसकी जड़ों से लाग रंजक निकाला जाता है। यह भारत के पर्वतीय क्षेत्रों में पायी जाती है। इसकी जड़ें जमीन में दूर-दूर तक फैलीं होतीं हैं।
नेपाल में हिन्दी
नेपाल में हिन्दी देश के अधिकांश क्षेत्र में स्थानीय नेपाली भाषा की तरह बोली जाती है और बहुसंख्य लोग हिन्दी बोल या समझ सकते है। यही कारण है कि भारत से नेपाल जा रहे लोगों को बोल-चाल में अधिक समस्या नहीं होती है।
नेपाल की लगभग 49% जनसंख्या नेपाली का अपनी मातृभाषा के रूप में प्रयोग करती है जबकि 0.47% लोग हिन्दी को अपनी मातृभाषा मानते हैं। परन्तु अधिकांश लोग हिन्दी भाषा को बोल और समझ सकते हैं। इसका एक मुख्य कारण भारतीय टेलिविज़न और सिनेमा की नेपाल में लोकप्रियता है।
नेपाल के पूर्व उप-राष्ट्रपति परमानन्द झा ने जुलाई 2008 में अपने पद का शपथ-ग्रहण हिन्दी में लिया था। इसके कारण नेपाल की सड़कों पर पाँच दिनों तक विरोध प्रदर्शन हुए थे और उनके पुतले जलाए गए थे। नेपाल के उच्चतम न्यायालय ने 2009 में फ़ैसला सुनाया कि हिन्दी में शपथ अवैध है। अन्ततः: परमानन्द झा ने नेपाली और अपनी मातृभाषा मैथिली में 7 फ़रवरी 2010 को शपथ लेकर इस विवाद को समाप्त किया।
परमानन्द झा ने ही जनवरी 2015 में माँग की कि हिन्दी को संयुक्त राष्ट्र की छः आधिकारिक भाषाओं में से एक भाषा का दर्जा मिलना चाहिए।
आम तौर से समझा जाता है कि नेपाली और हिन्दी भाषाएँ समान हैं, परन्तु ऐसा नहीं है। इन भाषाओं में केवल देवनागरी लिपि की समानता है। उदाहरण के लिए यह साधारण बातचीत के वाक्य देखे जा सकते हैं:
नेपाल के पूर्व प्रधानमंत्री और साहित्यकार लोकेन्द्र बहादुर चन्द ने कहा कि नेपाल में हिन्दी भाषा को बढ़ावा दिया जाना चाहिए। नेपाल में हिन्दी काफी समय से प्रचलित है। हिन्दी और नेपाली दोनों भाषाओं को समान रूप से प्रोत्साहित करने की जरूरत है।
अर्ध-अभिक्रिया
किसी रेडॉक्स अभिक्रिया के केवल आक्सीकरण या केवल अपचयन वाली अभिक्रिया को अर्ध-अभिक्रिया (half reaction) कहते हैं। यह ध्यान रखने योग्य है कि आक्सीकरण या अपचयन अकेले नहीं होते बल्कि साथ-साथ होते हैं, और इसीलिये इसे 'रेडॉक्स अभिक्रिया' कहते हैं।
Consider the Galvanic cell shown in the image to the right: it is constructed with a piece of zinc (Zn) submerged in a solution of zinc sulfate (ZnSO) and a piece of copper (Cu) submerged in a solution of copper(II) sulfate (CuSO). The overall reaction is:
At the Zn anode, oxidation takes place (the metal loses electrons). This is represented in the following oxidation half-reaction (note that the electrons are on the products side):
At the Cu cathode, reduction takes place (electrons are accepted). This is represented in the following reduction half-reaction (note that the electrons are on the reactants side):
नेशनल प्रोग्राम ऑन टेक्नोलॉजी इनहैंस्ड लर्निंग
नेशनल प्रोग्राम ऑन टेक्नोलॉजी इनहैंस्ड लर्निंग (एनपीटेल) भारत सरकार के मानव संसाधन मंत्रालय द्वारा वित्तपोषित एक परियोजना है जो अभियांत्रिकी, विज्ञान, प्रौद्योगिकी, प्रबंधन और मानविकी में वेब और वीडियो कोर्स प्रदान करती है। यह भारतीय प्रौद्योगिकी संस्थान और भारतीय विज्ञान संस्थान द्वारा संयुक्त रूप से विकसित किया गया है।
एनपीटीईएल की शुरुआत 2003 में सात आईआईटी द्वारा की गई थी। मार्च 2014 से, एनपीटेल ने उन पाठ्यक्रमों को सफलतापूर्वक पूरा करने वालों को प्रमाणपत्र के साथ ऑनलाइन पाठ्यक्रम पेश करना शुरू किया।
चेन्नई गणितीय संस्थान
चेन्नई गणितीय संस्थान भारत के चेन्नई शहर में स्थित एक शिक्षण और अनुसन्धान संस्थान है।
कोर्सेरा
कोर्सेरा (अंग्रेज़ी: Coursera) एक वेंचर समर्थित शैक्षिक प्रौद्योगिकी कंपनी है जो बड़े पैमाने पर मुक्त ऑनलाइन कोर्स प्रदान करती है। इसकी स्थापना २०१२ में स्टैनफोर्ड विश्वविद्यालय के कंप्यूटर साइंस प्रोफेसरों एंड्रयू एनए और डैफने कोल्लर ने की थी।
कोर्सेरा विश्वविद्यालयों और अन्य संगठनों के साथ इंजीनियरिंग, डेटा साइंस, मशीन लर्निंग, गणित, व्यवसाय, कंप्यूटर विज्ञान, डिजिटल मार्केटिंग, मानविकी, चिकित्सा, जीव विज्ञान, सामाजिक विज्ञान जैसे विभिन्न विषयों में ऑनलाइन पाठ्यक्रम, प्रमाणपत्र और डिग्री प्रदान करने के लिए काम करता है।
कंपनी की स्थापना २०१२ में स्टैनफोर्ड यूनिवर्सिटी के कंप्यूटर विज्ञान के प्रोफेसरों एंड्रयू एनए और डैफने कोल्लर द्वारा की गई थी। दोनों २०११ के अंत में पाठ्यक्रमों की पेशकश करने में अपने स्वयं के अनुभवों से प्रेरित थे। स्टैनफोर्ड विश्वविद्यालय, प्रिंसटन विश्वविद्यालय, मिशिगन विश्वविद्यालय और पेन्सिल्वेनिया विश्वविद्यालय - कोर्सेरा के मंच पर अपनी शैक्षिक सामग्री प्रदान करने वाले पहले विश्वविद्यालय थे।
कंपनी के २०० से अधिक भागीदार २९ से अधिक देशों में हैं। यह मुख्य रूप से विश्वविद्यालयों और कॉलेजों के साथ काम करता है।
अलीगढ नगर निगम
अलीगढ़ नगर निगम 1996 में नगर पालिका से नगर निगम बना। ये तीन मंजिल बना हुआ है भूतल पर गृहकर ,स्वास्त्य, विभाग है प्रथम तल पर मुख्य कार्यालय एवं लेखाधिकारी कार्यालय बने हुए हैं धोती तल पर निर्माण विभाग का कार्यालय बना हुआ है एवं संपत्ति कार्यालय नजूल कार्यालय वह डिमांड कार्यालय व फोटोस्टेट कराने के लिए फोटो मशीन कार्यालय बना हुआ है एवं न्याय विभाग भी बना हुआ है वह रिस्टोर विभाग में संचालित किया जा रहा है तृतीय तल पर लाइसेंस विभाग कार्यालय ऑडिट कार्यालय जलकल विभाग वह स्वास्थ्य विभाग कार्यालय ही बना हुआ है इन सभी कार्यालयों की देखरेख एवं नगर निगम के मुखिया नगर आयुक्त करते हैं एवं शहर की मुखिया मेयर भी करते हैं
अर्चना रामासुंदरम
अर्चना रामासुंदरम भारत के सशस्त्र सीमा बल की महानिदेशक हैं। वे किसी अर्धसैनिक बल का नेतृत्व करने वाली पहली महिला अधिकारी हैं। इसके पूर्व वे राष्‍ट्रीय अपराध रिकॉर्ड ब्‍यूरो की निदेशक थीं।
अर्चना रामासुंदरम के पिता निवासी कामता प्रसाद मिश्र उत्तर प्रदेश में बलिया जनपद के मूल निवासी हैं, जो राजस्थान न्यायिक सेवा में जज थे। कामता प्रसाद मिश्र का जन्म बलिया जनपद के नरही थानान्तर्गत कोट मझरिया गांव में हुआ था। अर्चना की शिक्षा-दीक्षा राजस्थान में ही हुई। राजस्थान विश्वविद्यालय से अर्थशास्त्र में एम.ए। करने के बाद उन्होंने कुछ समय तक बतौर प्रवक्ता राजस्थान विश्वविद्यालय में अपनी सेवाएं दीं। जिसके बाद सन् 1980 में भारतीय पुलिस सेवा (आईपीएस) में उनका चयन हो गया। अखिल भारतीय स्तर पर उनको 16वां रैंक मिला। अर्चना रामासुंदरम् तमिलनाडु कैडर की आईपीएस हैं जबकि उनके पति एस। रामासुंदरम् तमिलनाडु कैडर में बतौर आईएएस अधिकारी अपनी सेवाएं देने के बाद सेवानिवृत हो चुके हैं।
के. के. शर्मा
के॰ के॰ शर्मा भारत के सीमा सुरक्षा बल के महानिदेशक हैं। इसके पूर्व वे सीमा सुरक्षा बल में अतिरिक्त महानिदेशक के पद पर कार्यरत थे।
के. दुर्गा प्रसाद
के॰ दुर्गा प्रसाद भारत के केंद्रीय रिज़र्व पुलिस बल के महानिदेशक हैं। इसके पूर्व वे केंद्रीय रिजर्व पुलिस बल में अतिरिक्त महानिदेशक के पद पर कार्यरत थे। वे वर्ष 1981 बैच के तेलंगाना कैडर के आईपीएस अधिकारी हैं।
नई काॅल्टन क़ब्रगाह
नई काॅल्टन क़ब्रगाह या न्यू काॅल्टन ब्यूरियल ग्राउण्ड() एडिनबर्ग के कैल्टन पहाड़ी के पास स्थित एक शवाधान भूमी(क़ब्रिस्तान) है। इसे पुरानी कैल्टन क़ब्रगाह के फ़ैलाव और कार्यात्मक प्रतिस्थापन के रूप में बनाया गया था। यह पुराने कब्रगाह से "रीजेन्ट रोड" पर करीब आधी मील की दूरी पर पूर्व दिशा कि ओर स्थित है। यह ऊंची ज़मीन पर स्थित है और यहां से हाॅलीरूड पैलस और स्काॅटिश संसद भवन क् विहंग नज़ारा देखा जा सकता है। इस कब्रिस्तान की भूमी में दफ़्न सारे लोगों में से विशेश उल्लेख राॅबर्ट लूइस स्टिफ़ेनसन के परिवार के सदस्यों का किया जा सकता है।
पुरानी कब्रिस्तान के बननेए से पहले कैल्टन गाँव(या काॅल्टन गाँव; अंग्रेज़ी: "Calton") के निवासियों को, मृलकों को दफनाने के लिये "साउथ लीथ पैरिश चर्च" तक जाना पड़ता था। यह काम इतने तनावपूर्ण था की १७१८ में काॅल्टन की व्यापारी समीती ने एक जमीनदार से अधी एकड़ भूमी खरीथ कर एक कब्रिस्तान बनाया, जिसे आज पुरानी कैल्टन कब्र्गाह कहा जाता है। बाद में वहां तक एक सड़क बनाने की अनुमती प्राप्त कर ली गई। इसके बाद भी कई बर इसके क्षेत्र का विस्तार किया गया। १८६९ तक यहां दफ़नाना बंद करना पड़ा, परन्तु समीती फिर भी १८८८ तक कब्रिस्तान की देखरेख की नियंत्रणकरता थी। नई कब्रगाह बनाने की ज़रूरत तब पड़ी जब वाॅटरलू की युद्ध में ब्रिटेन की जीत के पश्चात, १८१४ में, "वाॅटरलू प्लेस"("Waterloo Place") को बनाने की योजना तईयार की गई। इसे १८१५ और १८१८ के बीच निर्मित किया गया। यह सड़क मौजूदा कब्रिस्तान के बीच से गुज़रती थी। इसी करणवश शवों का निष्कासन(एक जगह से दूसरी जगह ले जाना) अति आवश्यक हो गया। उस समय के हिसाब से यह अटपटा सा था, परन्तु हड्डियों को बड़े ध्यान से संजो कर नए स्थल पर दफ़नाया गया था, जहां नई काॅल्टन क़ब्रगाह बनाई गई थी। नया स्थल पुरानेवाले से ०.५ किलोमीटर पूर्व की ओर स्थित है। इसी कारणवश नए कब्रगाह की कई पत्थरें कब्रिस्तान को पूर्वतिथ कर्ती हैं। इस नए स्थल के नकशे को थाॅमस बोनार ने तईयार किया था। उस समय इसे पुराने कब्रिस्तान से अच्छा-खासा बड़ा बनाया गया था ताकी पुराना शवों के साथ साथ नए मृतकों की बढ़ती संख्या की ज़रूरतों की आपूर्ती भी की जा सके।
कुछ सूत्रों के हवाले से यह माना जाता है कि कब्रों का निष्कासन एवं इस नए स्थल पर कब्रों के अभिन्यास को थाॅमस ब्राउन, सुप्रिन्टेन्डेन्ट आॅफ वर्क्स(कार्य उच्चाधिकारी) की देखरेख में हुआ था। सारी पुरानी कब्रों को सबसे उत्तरतम कोने में रखा गया था, कई समय पूरी की पूरी समाधी को पुनर्निर्मित किया गया था। कब्रों को पूरव से पश्चिम की रेखा के दिशा में कतारों में अभिन्यासित किया गया है।
कब्रिस्तान के उपरी कोने में एक "वाॅच टावर"(निगरानी मिनार) बनाया गया था, ताकी कब्रों को लुटेरों से बचाया जा सके। अपने इतिहास में ज्यादातर समय इसे कासी ना किसी के रहन के लिये ही इस्तमाल किया गया है। एक किस्से के मुताबिक डेविड ब्राइस भी यहां ठहर चुके हैं, परन्तू इस्की कोई पुश्टी नहीं है।अन्य विशिश्ठ उल्लेखन: "काॅमनवेल्थ वाॅर ग्रेव"(रष्ट्रमंडलीय युद्ध समाधी) पांच नाविक व्यापारियों को समर्पित एक समाधी, जिनके शवों को समुद्र से, "एमवी ऐथेल्टेम्प्लर" पर हमने के पश्चात, बरामद किया गया था।
२०१६ सेलिब्रिटी क्रिकेट लीग
२०१६ सेलिब्रिटी क्रिकेट लीग सेलिब्रिटी क्रिकेट लीग का छठवां संस्करण है जिनकी अभी खेलने की तारीख तय नहीं हुई है। यह "सीसीएल ६" के नाम से भी जाना जाता है। इसकी शुरुआत भारत में सन २०११ में हुई थी। इसमें आठ अलग - अलग फ़िल्म उद्योग के अभिनेताओं की टीमें हिस्सा ले रही है।
तिरुमला
तिरुमला भारत के राज्य आंध्रप्रदेश के जिला चितूर का एक पहाडी टाउन है, जो तिरूपती रूरल मंडल और तिरुपती रेवेन्यू क्षेत्र में आता है। इस पहाडी टाउन में तिरुमला वेंकटेश्वर बाालााजी मन्दिर है, जो श्री वेंकटेश्वरा विष्णु का मन्दिर है। तिरुमला दो शब्दें से बना है। तिरु और मला। तिरु का अर्थ श्री या पवित्र या लक्ष्मी हैं, और मला का अर्थ मलय, पहाड या पर्वत के हैं। अर्थात तिरुमला का अर्थ, श्री पर्वत, पवित्र पर्वत या लक्ष्मी पर्वत के हैं।
गुजरात लॉयन्स
गुजरात लॉयन्स एक क्रिकेट फ्रेंचाइज है जो राजकोट, गुजरात पर आधारित है और केवल २ संस्करणों के लिए इसे इंडियन प्रीमियर लीग में चयनित किया गया था। २०१६ इंडियन प्रीमियर लीग संस्करण में दो टीमों पर २ सालों के लिए प्रतिबंधित किया गया था इसके बदले दो नई टीमें खेलेंगी। जिसमें गुजरात लॉयन्स एक है। टीम का नेतृत्व भारतीय क्रिकेट टीम के सुरेश रैना ने किया था।
शिवकोटि
शिवकोटि को स्वामी समन्तभद्राचार्य (समय लगभग १२०-१८५ ई.) का राजवंशी शिष्य बताया है जिन्होंने अपने गुरु की सलाह से अपने भाई शिवायन के साथ सन्यास लेकर मुनि दीक्षा ले ली थी। जिन्होंने आचार्य उमास्वामी के ‘तत्त्वार्थसूत्र’ पर ‘रत्नमाला’ नामक टीका रची थी।
यह भी कहा जाता है कि वह उन ‘शिवकोटि’ आचार्य से भिन्न है जिसने अपने पुत्र श्री कण्ठ के पक्ष में राजसिंहासन का परित्याग किया था वह ‘शिवकोटि’ जैन धर्म के प्रति अनुराग रखने वाले कदम्बवंशी द्वितीय शासक शिवस्कन्धश्री है ,
न्यूजीलैंड क्रिकेट टीम का भारत दौरा २०१६–१७
भारतीय क्रिकेट टीम तथा न्यूज़ीलैंड क्रिकेट टीम के बीच अक्टूबर २०१६-१७ में क्रिकेट श्रृंखला भारत में खेली जाएगी। इसमें ५ वनडे तथा ३ टेस्ट मैच खेले जाएंगे। खेले गए टेस्ट मैचों में भारतीय क्रिकेट टीम ने न्यूजीलैंड को ३-० से श्रृंखला पर कब्जा किया। टेस्ट श्रृंखला में भारत के चेतेश्वर पुजारा ने सबसे अधिक ३७३ रन बनाए जबकि रविचंद्रन अश्विन ने २७ विकेट लिए और उन्हें "मैन ऑफ़ द सीरीज" घोषित किया गया।
५ वनडे मैचों की श्रृंखला में भारतीय क्रिकेट टीम ने न्यूजीलैंड क्रिकेट टीम को ३-२ से हराया। श्रृंखला का अंतिम मैच विशाखापत्तनम में खेला गया जिसमें भारत ने दीपावली पर ऐतिहासिक जीत दर्ज की ,अंतिम मैच १९० रनों से जीता।
ऊष्मा रोधन
दो वस्तुओं के बीच में ऊष्मा के प्रवाह में अवरोध को ऊष्मा अवरोधन (Thermal insulation) कहते हैं। ऊष्मा के रोधन के लिये विशेष रूप से अभिकल्पित प्रक्रमों, विशेष आकर तथा उपयुक्त पदार्थों का चुनाव बहुत जरूरी है।
दो अलग-अलग ताप वाली वस्तुओं के सीधे सम्पर्क में आने पर उनके बीच ऊष्मा का अन्तरण अवश्य होगा। किन्तु इन दोनों वस्तुओं के बीच ऊष्मारोधी पदार्थ प्रविष्ट करा देने से ऊष्मा का प्रवाह पहले से कम होगा। कितना कम होगा यह इस बात पर निर्भर करता है कि ऊष्मारोधी पदार्थ की मोटाई कितनी है, उसकी ऊष्मा चालकता कितनी कम है आदि। इसी प्रकार विकिरण द्वारा ऊष्मा के प्रवाह को कम करने के लिये कुछ अन्य तरीके अपनाए जाते हैं।
किसी पदार्थ की ऊष्मा चालकता जितनी कम होती है, वह उतना ही अच्छा ऊष्मारोधी होता है। ऊष्मा इंजीनियरी के क्षेत्र में ऊष्मारोधी पदार्थ के अन्य गुण हैं, घनत्व तथा विशिष्ट ऊष्मा।
ज्ञान द्योतन
ज्ञान द्योतन (Knowledge representation या KR) संगणकी (कम्प्यूटर विज्ञान) की कृत्रिम बुद्धि क्षेत्र की एक शाखा है जिसमें ज्ञान को भिन्न प्रकार से संगणकों में व्यक्त करने का अध्ययन किया जाता है ताकि उसका प्रयोग कठिन कार्यों में किया जा सके। उदाहरण के लिये चिकित्सा-सम्बन्धी जानकारी को संगणकों में व्यक्त व प्रयोग करने के कई प्रयास हुये हैं ताकि लक्षणों के बारे में पूछकर किसी व्यक्ति के रोग का बिना चिकित्सक के अकेले संगणक द्वारा ही पता लगाया जा सके। ज्ञान द्योतन में तर्कशास्त्र के सिद्धांतों का बहुत प्रयोग किया जाता है।
निर्देश व नियंत्रण
निर्देश व नियंत्रण (command and control या C2) किसी सैन्य व्यवस्था में एक ऊपर के अधिकारी या आधिकारिक समिति द्वारा अपने नीचे के बल, युद्ध-सामग्री और सैनिकों से सम्पर्क रखना, उन पर नियंत्रण रखना और उनकों सैन्य संगठन के ध्येयों को पूरा करने के लिये प्रयोग कर पाने की क्षमता और तंत्र प्रणाली को कहते हैं।
सेवरही
सेवरही (Sewarhi) या तमकुही रोड (Tamkuhi Road) भारत के उत्तर प्रदेश राज्य के कुशीनगर ज़िले में स्थित एक नगर है। यह सेवरही नामक प्रशासनिक ब्लॉक का मुख्यालय भी है। यहाँ तमकुही रोड रेलवे स्टेशन स्थित है। @machwatopic  Https://dharmendrablo.blogspot.com
यह कस्बा गोरखपुर से पड़रौना होते हुए बिहार में थावे और सीवान जाने वाले रेलमार्ग पर एक स्टेशन है। यह गंडक नदी, जिसे स्थानीय तौर पर 'नारायणी' के नाम से जाना जाता है, की सहायिका बाँसी नदी के तीर पर स्थित है।
पुराने समय में यह एक राजघराना था जिसे 'तमकुही राज' के नाम से जाना जाता था। तमकुही रोड, जिला मुख्यालय पड़रौना से लगभग १५ किलोमीटर कि दूरी पर स्थित है और यहाँ का पिनकोड 274406 है। शहर का नाम सेवरही है जबकि रेलवे स्टेशन का नाम तमकुही रोड़ है । जब रेलवे लाईन का कार्य चल रहा था तब सेवरही राजा तमकुही राज के अधीन था, लेकिन कोई ट्रैन तमकुही राज जाने के लिए ना होने के कारण स्टेशन का नाम राजघराने के कहने पर तमकुही रोड़ रख दिया गया । जिससे राजा दरबार तमकुही राज जाने वाले रेलवे यात्री यहीं उतरकर जा सके। उत्तर प्रदेश शासन द्वारा सेवरही नगर क्षेत्र को वार्ड नं 13 शास्त्री नगर के तत्कालीन सभासद रकीब आलम एडवोकेट के प्रयास से आदर्श नगर पंचायत घोषित किया गया है। पांच साल सभासद रहने के बाद रकीब आलम नगर पंचायत अध्यक्ष का चुनाव लडे लेकिन सफलता हाथ नहीं लगी। नगर के सबसे बडे वार्ड नं 9, आजाद नगर के वर्तमान सभासद सबसे युवा सभासद इमरान अंसारी अजमेरी हैं जिन्होने लोकप्रियता के कारण पहले प्रयास में ही सभासद चुने गये । महज 19 वर्ष की उम्र में राजनिति में कदम रखने वाले ईमरान 21 वर्ष की उम्र में सभासद चुने गये।
आदर्श नगर पंचायत सेवरही में जल की समस्या को लेकर वार्ड नं 9 के निवासी रुस्तम कुरैशी ने काफी प्रयास किए हैं। उन्होने शहर में हर चौराहे पर प्याऊ, स्वच्छ एवं अतिक्रमण मुक्त सडकों, लेबर चौराहे पर श्रमिकों के लिए टीन शेड़ व चीनी मिल के लिए दिन में गन्ना लदे वाहनों की रोक को लेकर लगातार आंदोलन किया है। आदर्श नगर पंचायत सेवरही में लगातार 10 वर्ष तक चेयरमैन रहे त्रिभुवन प्रसाद जायसवाल के समय सडक, बिजल, जल आपुर्ति, नाली व स्ट्रीट लाईट के लिए बहुत काम हुआ है।
वर्ष 2011 के जनगणना आंकड़ों के अनुसार, तमकुही रोड अथवा सेवरही की कुल जनसँख्या 23,077 थी।
यह कस्बा, जिला मुख्यालय से सडक और रेलमार्ग द्वारा जुड़ा हुआ है। यहाँ बहुत पुरानी एक चीनी मिल भी है। आर्थिक क्रियाकलापों से सम्बंधित सुविधाओं के रूप में यहाँ पंजाब नैशनल बैंक, एच एफ डी सी, बैंक ऑफ इंडिया, एस बी आई, केन्द्रीय बैंक ऑफ इंडिया की शाखाएँ हैं।
निकाह (धारावाहिक)
निकाह पाकिस्तानी उर्दू धारावाहिक है, जिसका प्रसारण 4 जनवरी 2015 से 14 जून 2015 तक कुल 23 दिन हुआ। इसका निर्देशन अहमद भट्टी ने और लेखन का कार्य नासिर हुसैन ने किया है।
यह कहानी आएशा और रोहैल के मध्य ही घूमती रहती है। वह दोनों बचपन में एक दूसरे के काफी करीब रहते हैं। रोहैल का यह सपना रहता है कि वह बाहर जाकर अपनी बाकी की पढ़ाई करे। उसका सपना सच भी हो जाता है। वहीं समय के साथ उसके पसंद में भी बदलाव आ जाता है। उसकी मुलाक़ात वहाँ जहरा से होती है वह उसे पसंद करने लगता है और शादी भी कर लेता है। लेकिन वह अपने परिवार को नहीं बताता क्योंकि उसे यह डर लगता है कि कहीं उसका परिवार उसे अपनाने से इन्कार न कर दे।
वीर रस
वीर रस, नौ रसों में से एक प्रमुख रस है। जब किसी रचना या वाक्य आदि से वीरता जैसे स्थायी भाव की उत्पत्ति होती है, तो उसे वीर रस कहा जाता है।
युद्ध अथवा किसी कार्य को करने के लिए ह्रदय में जो उत्साह का भाव जागृत होता है उसमें वीर रस कहते हैं
इसी तरह, यह युद्ध का वर्णन भी वीर रस का द्योतक है-आदि।
वीर रस की परिभाषा, भेद और उदाहरण
स्‍लॉथ
स्‍लॉथ (Sloth) दक्षिण व मध्य अमेरिका में पाया जाने वाला मध्यम आकार का एक शाकाहारी स्तनधारी प्राणी है। यह धीमी गति से हिलने के लिये प्रसिद्ध है और लोक-कल्पना में इसे एक बहुत आलसी जानवर समझा जाता है। स्‍लॉथ की छह जातियाँ हैं जो दो जीववैज्ञानिक कुलों में विभाजित हैं: दो-ऊँगली वाले मेगालोनिकिडाए (Megalonychidae) और तीन-ऊँगली वाले ब्रैडिपोडिडाए (Bradypodidae)। आधुनिक स्‍लॉथ जंगल के वृक्षों में ही रहते हैं हालांकि अतीत में इनकी समुद्र में तैर सकने वाली जलीय और हाथी-जैसे बड़े आकार की धरती पर घूमने वाली जातियाँ भी थीं जो हज़ारों या लाखों वर्ष पूर्व विलुप्त हो चुकी हैं।
स्‍लॉथ पिलोसा (Pilosa) नामक जीववैज्ञानिक गण में शामिल हैं जिसमें चींटीख़ोर (anteaters) भी आते हैं, यानि स्‍लॉथों और चींटीख़ोरों का आनुवंशिक (जेनेटिक) सम्बन्ध है।
चींटीख़ोर
चींटीख़ोर (Anteater) दक्षिण व मध्य अमेरिका में पाया जाने वाला एक स्तनधारी प्राणी है जो अपने विचित्र मुख-आकार, थूथन और अपनी पतली व लम्बी जीभ से केवल चींटी, दीमक और अन्य छोटे कीट खाने के लिये प्रसिद्ध है। चींटीख़ोरों की चार जातियाँ पाई जाती हैं: सिर-से-पूँछ तक १.८ मी (५ फ़ुट ११ इंच) लम्बा विशाल चींटीखोर, केवल ३५ सेमी (१४ इंच) लम्बा रेशमी चींटीखोर, १.२ मी (३ फ़ुट ११ इंच) लम्बा उत्तरी तामान्दुआ और लगभग उतना ही लम्बा दक्षिणी तामान्दुआ।
चींटीख़ोर पिलोसा (Pilosa) नामक जीववैज्ञानिक गण में शामिल हैं जिसमें स्‍लॉथ (sloth) भी आते हैं, यानि स्‍लॉथों और चींटीख़ोरों का आनुवंशिक (जेनेटिक) सम्बन्ध है।
उत्तरी तामान्दुआ
उत्तरी तामान्दुआ (Northern tamandua) चींटीख़ोर के तामान्दुआ वंश की एक मध्यम आकार की जाति है जो दक्षिणी मेक्सिको, मध्य अमेरिका और दक्षिणी अमेरिका के ऐन्डीज़ पर्वतों के उत्तरतम भागों में पाई जाती है। यह चींटीख़ोर सिर-से-पूँछ तक औसतन १.२ मीटर (३ फ़ुट ११ इंच) लम्बा होता है। इसके शरीर पर विषेश काली-सफ़ेद रंगत होती है जिस से यह अपने निकट-सम्बन्धी दक्षिणी तामान्दुआ से आसानी से अलग बताया जा सकता है।